fi en fi fi fi fi fi fi fi fi fi fi fi fi fi en fi fi fi fi fi fi fi en en fi fi fi fi fi fi fi fi fi fi fi fi fi en fi fi fi fi fi fi fi en en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi nl fi fi fi fi fi fi fi fi fi fi fi fi fi en
Ohjesäännöt ovat yhdistyksen hallituksen toimintaa sääteleviä asiakirjoja, jotka täsmentävät yhdistyksen sääntöjä. Muutoksista ohjesääntöihin päättää yhdistyksen kokous.
Turun Yliopiston Kemistit TYK ry:n toimintaa ohjaa yksi ohjesääntö: Kunniaohjesääntö
TURUN YLIOPISTON KEMISTIT TYK RY:N KUNNIAOHJESÄÄNTÖ
Tässä kunniaohjesäännössä säädetään Turun Yliopiston Kemistit TYK ry:n ansiomerkeistä ja muista huomionosoituksesta.
Hopeinen ansiomerkki voidaan myöntää aktiivisesti ainejärjestötoimintaan osallistuneille jäsenille. Hopeisen ansiomerkin myöntämisestä päättää hallitus enemmistöpäätöksellä jäsenistön tekemien esitysten perusteella. Hopeinen ansiomerkki myönnetään 7§ mukaisin perustein.
Hopeiset ansiomerkit jaetaan kuohuviinitanssiaisilla tai vuosijuhlilla tai niiden yhteydessä. Esitykset myönnettävistä ansiomerkeistä tehdään hallitukselle viimeistään kaksi viikkoa ennen vuosijuhlien tai kuohuviinitanssiaisten järjestämistä.
Hopeinen ansiomerkki on hopeoitu yhdistyksen tunnuksesta tehty pinssi. Hopeista ansiomerkkiä käytetään siistissä vaatetuksessa oikean rinnan päällä. Ansiomerkki voidaan myös kiinnittää kunnianauhaan.
Kunnianauha voidaan myöntää aktiivisesti ainejärjestötoimintaan osallistuneille jäsenille. Kunnianauhojen myöntämisestä päättää hallitus enemmistöpäätöksellä jäsenistön tekemien esitysten perusteella. Kunnianauha myönnetään §7 mukaisin perustein.
Kunnianauhat jaetaan kuohuviinitanssiaisilla, vuosijuhlilla tai näiden yhteydessä. Esitykset myönnettävistä kunnianauhoista tehdään hallitukselle viimeistään kaksi viikkoa ennen vuosijuhlien tai kuohuviinitanssiaisten järjestämistä.
Istuvalla hallituksella on oikeus käyttää kunnianauhaa edustustilaisuuksissa, lukuunottamatta yhdistyksen omia kuohuviinitanssiaisia tai vuosijuhlia.
Yhdistyksen kunnianauha on 30 mm leveä. Nauhan värit ovat kultainen, punainen ja musta. Nauhan raidat ylhäältä alaspäin ovat 2 mm punainen raita, 2 mm kultainen raita, 15 mm punainen raita, 9 mm musta raita ja 2 mm punainen raita.
Kunnianauhan kantamisessa noudatetaan kulloinkin voimassa olevaa TYYn ohjesääntöä tunnuksista ja huomionosoituksista.
Kultainen ansiomerkki voidaan myöntää kunnianauhan ansainneelle jäsenelle erittäin pitkäjänteisestä ja monipuolisesta toiminnasta tai muuten poikkeuksellisen suuresta työpanoksesta yhdistyksessä. Hallituksen harkinnan mukaan merkki voidaan myöntää myös muusta yhdistystä merkittävästi hyödyttävästä toiminnasta henkilölle tai taholle, jolle ei ole myönnetty kunnianauhaa.
Kultaisen ansiomerkin myöntämisestä päättää hallitus enemmistöpäätöksellä jäsenistön tekemien esitysten perusteella. Kultaisia ansiomerkkejä voidaan myöntää enintään viisi vuodessa.
Kultaiset ansiomerkit jaetaan kuohuviinitanssiaisilla tai vuosijuhlilla tai niiden yhteydessä. Esitykset myönnettävistä ansiomerkeistä tehdään hallitukselle viimeistään kaksi viikkoa ennen vuosijuhlien tai kuohuviinitanssiaisten järjestämistä.
Kultainen ansiomerkki on kullattu yhdistyksen tunnuksesta tehty pinssi. Kultaista ansiomerkkiä käytetään siistissä vaatetuksessa oikean rinnan päällä. Ansiomerkki voidaan myös kiinnittää kunnianauhaan. Kultainen ansiomerkki korvaa hopeisen ansiomerkin.
Viimeinen pisara on yhdistyksen korkein kunnianosoitus. Viimeinen pisara on saunakiulu, jonka kylkeen on kaiverrettu kunniaosoituksen saajien nimet. Jakamisen yhteydessä kiulu täytetään sopivalla juomalla ja saajalle annetaan kullattu kiulunmuotoinen ansiomerkki.
Yhdistyksen hallitus päättää Viimeisen pisaran myöntämisestä enintään yhdelle hengelle vuosittain. Viimeistä pisaraa ei voida myöntää istuvan hallituksen jäsenelle. Viimeinen pisara jaetaan yhdistyksen pikkujouluilla.
Valinnassa ansioksi katsotaan yhdistyksen toiminnan tai hallituksen runsas avustaminen tai erityisen ansioitunut hallitustoiminta. Valinnan yhteydessä on kirjattava valintaperusteet.
Yhdistyksen hallitus voi jakaa myös muita kunniamainintoja niitä hyvin perustellen.
Hopeisen ansiomerkin tai kunnianauhan saajiksi esitetyt yhdistyksen jäsenet pisteytetään alla olevan pisteytysmallin mukaisesti. Malli painottaa hallitus- ja toimihenkilötoiminnan merkitystä. Painotuksen tarkoituksena on korostaa kunnianosoitusten merkitystä ansiokkaan ainejärjestötyön merkkinä. Istuvan hallituksen toimikaudella alkavaa toimintaa ei huomioida kunniamerkkien pisteytyksessä.
Pisteyttävä toiminta jaetaan kolmeen eri kategoriaan: hallitustoimintaan, toimihenkilötoimintaan ja tuutorointiin sekä muihin ansioihin.
Puheenjohtajan tai taloudenhoitajan tehtävät, 4 p/kerta
Muut hallituksen jäsenet, 3 p/kerta
Edustaminen Hybridi Turku ry:n hallituksessa, 2 p/kerta
Edustaminen Loimun opiskelijat – Turku ry:n hallituksessa, 2 p/kerta
Ansioitunut toimihenkilötoiminta ja tuutorointi
Laitoksen työryhmässä toimiminen 1 p/kerta
Hallinnon opiskelijaedustaja 1 p/kerta
Yhdistyksen toimikunnassa toimiminen 1 p/kerta
Muu yhdistystä hyödyttävä toiminta 1 p/kerta
Hallitus voi vähentää jaettavia pisteitä, mikäli esitetyn henkilön ei katsota toimineen tehtävässään ansioituneesti.
Hopeisen ansiomerkin myöntämiseen edellytetään yhteensä kolme pistettä.
Kunnianauhan myöntämiseen edellytetään yhteensä kuusi pistettä.
Tämä ohjesääntö on hyväksytty yhdistyksen kokouksessa 12.11.2019. Ohjesääntö astuu voimaan 1.1.2020. Muutoksista tähän ohjesääntöön päättää yhdistyksen kokous.
Avaa Kunniaohjesäännön pdf-versio tästä.
Powered by WordPress Inspiro WordPress Theme by WPZOOM